પ્રાપ્ત માહિતી મુજબ હાલમાં ડાંગરનો પાક તૈયાર થયેલો હોવાથી ખેતરોમાં ડાંગર ઝૂડવાનું કામ દિવસ-રાત ચાલી રહ્યું છે ત્યારે નજીકના અંભેટા ગામે તળાવ પાસે આલીપોરના યાકુબભાઈના ખેતરમાં ગતરોજ રાત્રે ડાંગરની કાપણી કરી ઝૂડવાનું કામ આઠેક મહિલા પુરુષો કરી રહ્યા હતા અને સાથે ડાંગરના (ભાતના) દાણાને પૂરેટીયાથી અલગ પાડી રહ્યા હતા તે સમયે રાત્રે દોઢેક વાગ્યાના અરસામાં એક કદાવર દીપડી તેના બે બચ્ચાં સાથે તળાવે પાણી પીવા નીકળી હતી તે શ્રમજીવીઓ પાસેથી પસાર થઈ હતી હિતેશભાઈ નાયકાએ દીપડીની ઝગારા મારતી આંખો જોઈને હો હા કરી હતી.